wickkiey/tamil-wikipedia-chunked huggingface dataset:
# இந்தியப் பாரம்பரிய இசை

## முக்கிய இசை வடிவங்கள்

### இந்துஸ்தானிய இசை

, சுமார் 60 வயதில் முகலாய அக்பர் அரசவையில் இந்துஸ்தானி இசை கரானாக்களுக்கு (பள்ளிகள்) அவர்தான் அவற்றின் நிறுவனர்.>]]
கியால் மற்றும் துருபாத் ஆகிய இரண்டும் இந்துஸ்தானிய இசையின் இரண்டு முதன்மை வடிவங்களாகும். எனினும் பல பிற மரபு ரீதியான மற்றும் பகுதியளவு மரபுசார்ந்த வடிவங்கள் உள்ளன. இந்துஸ்தானி இசையை வேறுபடுத்தும் செயல்முறை எப்போது தொடங்கியது என்பது தெளிவாகத் தெரியவில்லை. 14 ஆம் நூற்றாண்டு தில்லி சுல்தான்களின் அவைகளில் இந்த செயல்முறை தொடங்கியிருக்கலாம். இருப்பினும், ஜெய்ராஜ்போயின் கூற்றுப்படி, வட இந்திய பாரம்பரியம் அதன் நவீன வடிவத்தை 14 ஆம் நூற்றாண்டிற்குப் பிறகு அல்லது 15 ஆம் நூற்றாண்டிற்குப் பிறகு பெற்றிருக்கலாம். மென்மையான காதல், இயற்கை மற்றும் பக்திப்பாடல்கள் ஆகியவை இந்துஸ்தானி இசையின் முதன்மைக் கருப்பொருள்களாகின்றன. அக்பரின் ஆட்சியின் போது இந்துஸ்தானி இசையின் வளர்ச்சி உச்சத்தை எட்டியது. இந்த 16 ஆம் நூற்றாண்டின் காலகட்டத்தில், தான்சேன் குவாலியரின் இந்து மன்னன் இராம் சந்தின் ஆதரவுடன் தனது வாழ்க்கையின் முதல் அறுபது ஆண்டுகள் இசையைப் பயின்றார். மேலும் இசைப் புதுமைகளை அறிமுகப்படுத்தினார். அதன் பிறகு அக்பரின் முஸ்லிம் அவையில் நிகழ்ச்சிகளை நிகழ்த்தினார். பல இசைக்கலைஞர்கள் தான்சேனை இந்துஸ்தானி இசையின் நிறுவனர் என்று கருதுகின்றனர்.  
கச்சேரியானது வழக்கமாக ராகத்தின் மெதுவான விரிவுபடுத்தலுடன் தொடங்குகின்றது, இது *பாதாத்* என்று அறியப்படுகின்றது. இதன் கால வரம்பானது இசைக்கலைஞரின் பாணி மற்றும் முன்னுரிமையினைச் சார்ந்து நீண்ட நேரத்திலிருந்து (30–40 நிமிடங்கள்) மிகவும் குறைந்த நேரம் (2–3 நிமிடங்கள்) வரையில் நீடிக்கலாம். இராகம் நிலைநிறுத்தப்பட்டவுடன், சந்தமுள்ளதாக மாற பாடல் முறையைச் சுற்றிலும் இசை அலங்கரிப்பு தொடங்கி, மெதுவாக வேகமும் அதிகரிக்கின்றது. இந்தப் பிரிவானது துருத் அல்லது ஜோர் என்று அழைக்கப்படுகின்றது. இறுதியாக மோதுகை இசைக்கருவி வாசிப்பவர் சேர்ந்ததும் தாளம் அறிமுகப்படுத்தப்படுகின்றது. இந்துஸ்தானி இசையில் இசைக்கருவிகள் மற்றும் வழங்கல் பாணி இரண்டிலும் ஆர்வமுள்ள குறிப்பிடத்தக்க அளவிலான பெர்சியர்கள் உள்ளனர். மேலும் கர்நாடக இசை போன்றே இந்துஸ்தானிய இசையும் தன்னகத்தே பல்வேறு நாட்டுப்புற இசைகளையும் கொண்டுள்ளது.
# இந்தியப் பாரம்பரிய இசை

## முக்கிய இசை வடிவங்கள்

### கர்நாடக இசை

இந்து சமயத்தைச் சேர்ந்த துறவியும் கிருஷ்ணப் பக்தருமான புரந்தரதாசர் (1484-1564) விஜயநகரப் பேரரசின் அம்பியில் வாழ்ந்த பாடலாசிரியரும் இசையமைப்பாளரும் ஆவார். அவர் கர்நாடக இசையின் பிதாமகன் என்று கருதப்படுகிறார். அவர் பாரம்பரிய இந்திய இசைக் கோட்பாட்டை முறைப்படுத்தினா. மேலும், இசைக்கலைஞர்கள் தங்கள் கலையை கற்கவும் முழுமையாக்கவும் பயிற்சிகளை உருவாக்கினார். அவர் தனது கருத்துக்களைப் பகிர்வதிலும் கற்பிப்பதிலும் பரவலாக பயணம் செய்தார். மேலும் ஏராளமான தென்னிந்திய மற்றும் மகாராட்டிரா பக்தி இயக்க இசைக்கலைஞர்களை ஈர்த்தார். இந்தப் பயிற்சிகள், இராகத்தைப் பற்றிய அவரது போதனைகள் மற்றும் சூலடி சப்த தாளம் (அதாவது, "ஆதிமாத ஏழு தாளங்கள்") எனப்படும் அவரது முறையான வழிமுறைகள் தற்காலத்திலும் பயன்பாட்டில் உள்ளன. 16 ஆம் நூற்றாண்டில் புரந்தர தாசரின் முயற்சிகள் இந்திய பாரம்பரிய இசையின் கர்நாடக பாணியைத் தொடங்கின  
தென்னிந்தியாவில் இருந்து வரும் கர்நாடக இசை, இந்துஸ்தானி இசையை விட தாள ரீதியில் தீவிரமானதாகவும் கட்டமைக்கப்பட்டதாகவும் இருக்கும். இராகங்களை மேளகர்த்தாக்களாக தர்க்கரீதியாக வகைப்படுத்துவது மற்றும் மேற்கத்திய பாரம்பரிய இசையைப் போன்ற நிலையான இசையமைப்புகளைப் பயன்படுத்துவது இதற்கு எடுத்துக்காட்டுகள். கர்நாடக ராக விரிவுகள் பொதுவாக தாளகதியில் மிக வேகமாகவும், இந்துஸ்தானி இசையில் அவற்றிற்கு நிகரானவைகளைக் காட்டிலும் குறைவாகவும் இருக்கும். கூடுதலாக, இந்துஸ்தானி கச்சேரிகளை விட கர்நாடக கச்சேரிகளில் பக்க வாத்தியங்களுக்கு மிகப் பெரிய பங்கு உண்டு. இன்றைய வழக்கமான கச்சேரி அமைப்பு பாடகர் அரியக்குடி ராமானுஜ ஐயங்காரால் அமைக்கப்பட்டது. தொடக்கப் பகுதி வர்ணம் என்று அழைக்கப்படுகிறது. மேலும் இது இசைக்கலைஞர்களுக்கு ஒரு தயார் படுத்தும் நிலையாகும். ஒரு பக்தியும் ஆசீர்வாதத்திற்கான கோரிக்கையும் பின்தொடர்கிறது. பின்னர் இராகங்கள் (அளவிடப்படாத மெல்லிசை) மற்றும் தனம் இடையே தொடர்ச்சியான பரிமாற்றங்கள் நிகழ்கின்றன. இது கிருதிகள் எனப்படும் கீர்த்தனைகளுடன் கலந்துள்ளது. இராகத்தில் இருந்து பல்லவி அல்லது கரு பின்தொடர்கிறது.  
கர்நாடக இசையானது அதன் மேம்பாட்டில் இந்துஸ்தானிய இசையைப் போன்றே உள்ளது (இசை மேம்பாடு, காண்க). வணங்குதல், கோயில்களின் விவரங்கள், தத்துவம், நாயகன்-நாயகி கருப்பொருள்கள் மற்றும் தேசபக்தி பாடல்கள் உள்ளிட்டவை முதன்மைக் கருப்பொருள்களாகும். தியாகராஜர் (1759-1847), முத்துசுவாமி தீட்சிதர் (1776-1827) மற்றும் சியாமா சாஸ்திரிகள் (1762-1827) ஆகியோர் கர்நாடக இசையின் மும்மூர்த்திகளாவர். எலினோர் ஜெலியட்டின் கூற்றுப்படி, தியாகராஜர் கர்நாடக பாரம்பரியத்தில் அதன் சிறந்த இசையமைப்பாளர்களில் ஒருவராக அறியப்படுகிறார். மேலும் அவர் புரந்தர தாசரின் செல்வாக்கை பயபக்தியுடன் ஒப்புக்கொண்டார்.  
ஒரு பொதுவான நம்பிக்கை என்னவென்றால், கர்நாடக இசையானது பாரம்பரிய இசைக்கு மிகவும் பழமையான மற்றும் நேர்த்தியான அணுகுமுறையைக் குறிக்கிறது. அதேசமயம் இந்துஸ்தானி இசை வெளிப்புற தாக்கங்களால் உருவாகியுள்ளது.
# இந்தியப் பாரம்பரிய இசை

## இசைக்கருவிகள்

சித்தார், சரோட், தம்புரா, பன்சூரி, சேனை, சாரங்கி, சந்தூர் மற்றும் தபலா, செனாய், வயலின் உள்ளிட்டவை இந்துஸ்தானிய இசையில் பொதுவாகப் பயன்படுத்தப்படும் இசைக்கருவிகள். வேணு, கோட்டு வாத்தியம், ஆர்மோனியம், வீணை, நாதசுவரம், மிருதங்கம், கஞ்சிரா, கடம் உள்ளிட்டவை கர்நாடக இசையில் பயன்படுத்தப்படும் இசைக்கருவிகள் ஆகும்.
# வாய்ப் புண்

**வாய்ப்புண்** என்பது வாயினுள் திறவுண்டு காணப்படும் புண் ஆகும்**.** இது மெல்லிய சவ்வு அல்லது உதடுகள் அல்லது வாயைச் சுற்றியுள்ள புறத்தோலியத்தில் ஏற்படும் பிளவினால் உண்டாகிறது. பலவகைப்பட்ட வாய் புண்கள் உள்ளன. இதில் பெரும்பான்மையான வாய்ப்புண்களின் தொடர்புடைய காரணங்களாவன: உடல் ரீதியான அல்லது வேதிப்பொருள் ரீதியான விபத்து, நுண்ணியிரிகளால் ஏற்படும் நோய்த்தொற்று, மருத்துவ நிலைகள் அல்லது மருந்துகள், புற்றுநோய் சார்ந்த மற்றும் குறிப்பிடப்படாத செயல்முறைகள். வாயில் புண் ஏற்பட்டதும், புண்ணின் காரணமாக வீக்கம் மற்றும்/அல்லது இரண்டாம்நிலை நோய்த்தொற்றுகள் ஏற்படலாம். கடைவாய்ப்புண் மற்றும் குளிர்மை புண்கள் அல்லது காய்ச்சலினால் ஏற்படும் கொப்புளங்கள் ஆகியவை வாய்ப்புண்ணின் மிகவும் பொதுவான வகைகளாகும். உதட்டை சுற்றி வரும் குளிர்மை புண்கள், சிற்றக்கி வைரசினால் ஏற்படுகிறது.
# வாய்ப் புண்

## காரணங்கள்

### விபத்து

#### சிறிய உடல்ரீதியான காயங்கள்

வாயில் ஏற்படும் சிறிய காயங்களே (அடிபடுதல்), வாய் புண்கள் ஏற்பட பொதுவானக் காரணமாக உள்ளது. பல்லின் கூர்மையான ஓரங்கள், திடீரென்று கடித்துக்கொள்ளுதல் (இது குறிப்பாக கூர்மையான காரப்பற்கள் அல்லது ஞானப்பற்களினால் ஏற்படலாம்), கூர்மையான, உராய்வுத்தன்மையுடைய அல்லது அளவுக்கு அதிகமான உப்புள்ள உணவு, மோசமாக ஒட்டியுள்ள பொய்ப்பற்கள், பல்கவ்விகள் அல்லது பல்துலக்கியினால் ஏற்படும் காயம் போன்றவற்றினால் வாயின் மென் சவ்வு மேற்புறத்தில் புண்கள் ஏற்படலாம். காயத்திற்கான காரணி அகற்றபட்டுவிட்டால் (எடுத்துக்காட்டாக, மோசமாக பொருத்தப்பட்டிருக்கும் பொய்ப்பற்கள் அகற்றப்படுதல் அல்லது மாற்றப்படுதல்), புண்கள் பொதுவாக மிதமான வேகத்தில் குணமாகிவிடும்.
# வாய்ப் புண்

## காரணங்கள்

### விபத்து

#### பூஞ்சை சார்ந்தவை

*காக்சைட்டையோட்சு இமிட்டிசு* (பள்ளத்தாக்கு காய்ச்சல்) *க்ரிப்டோகாக்கசு நியோபார்மன்சு* (க்ரிப்டோகோக்கோசிசு), *பிளாசுடோமைசெசு டெர்மடைடிடிசு* "வட அமெரிக்க பிளாசுடோமைக்கோசிசு" ஆகியவை வாய் புண்ணுக்கு காரணமான பூஞ்சை சார்ந்த காரணிகளாகும். போன்ற குறைபாடுகள் வாய்ப் புண் ஏற்படுவதுடன் தொடர்புடையதாக அறியப்பட்டுள்ளது.  
உடற்குழி நோய், புண்கள் ஏற்படுவதற்கு ஒரு பொதுவானக் காரணமாக உள்ளது. இந்த சூழலில் கோதுமை, ரை அல்லது வாற்கோதுமை போன்றவற்றை உட்கொள்ளுவதால் நாட்பட்ட வாய்ப் புண்கள் ஏற்படலாம். வாய்ப் புண்கள் ஏற்படுவதற்கு பசையம் உணர்திறன் காரணமாக இருந்தால் பசையம் இல்லாத உணவுகளை எடுத்துக்கொள்வதன் மூலம் புண்கள் ஏற்படுவதைத் தடுக்கலாம். பெரும்பாலான ரொட்டி வகைகள், பசைக்களிம்பு (பாசுதா), வேகவைத்த உணவுப்பொருள், பீர்கள் போன்ற உணவுகளை தவிர்த்தல் அவசியம். இதற்கு ஈடு செய்யும் வகையில், பசையம் இல்லாத வகைகளும் கிடைக்கக்கூடியதாக உள்ளது. *டையட்* கோலா மற்றும் சர்க்கரையல்லாத மெல்லும் கோந்து போன்ற செயற்கையான சர்க்கரைகளினாலும் வாய் புண்கள் ஏற்படலாம் என்று கூறப்படுகிறது.
# வாய்ப் புண்

## காரணங்கள்

### விபத்து

#### ஃப்லோவெண்ட்

ஃப்லோவெண்டை பயன்படுத்திய பிறகு வாயை சரியாக கழுவாமல் விட்டுவிட்டால் வாய்ப் புண்கள் ஏற்படலாம்.
# வாய்ப் புண்

## காரணங்கள்

### புற்றுநோய்

வாய்ப் புற்றுநோய்களின் காரணத்தினால் புண்கள் ஏற்படலாம். இதில் நைவுப்புண்ணின் மையத்தில் இரத்த ஓட்டம் தடைபட்டு அழுகிவிடுவதன் காரணத்தினால் புண்கள் ஏற்படுகின்றன. செதிள் உயிரணு புற்று, புகையிலை காரணத்தினால் ஏற்படும் நோய்களில் ஒன்றாகும்.
# வாய்ப் புண்

## காரணங்கள்

### வாய்ப் புண்களுடன் தொடர்புள்ள மருத்துவ நிலைகள்

பின்வரும் மருத்துவ நிலைகள் வாய் புண்களுடன் தொடர்புடையதாக உள்ளன:
- பெசெட்ஸ் நோய்
- நீர்க்கொப்புளம் குமிழ்ச்சருமமனையம்
- செலியக் நோய் (பசையம் உணர்திறன்)
- க்ரோன்ஸ் நோய்
- ஜின்ஜிவோஸ்டோமாடிடிசு
- வெண்படல்
- வாயில் ஏற்படும் கொப்புளத் தோல் நோய்
- செம்முருடு
- நியூட்ரோபில் அணுக்குறை
- வாய் வெண்புண்
- பெருங்குடல் அழற்சி
- தொற்று தன்மை கொண்ட ஒற்றை உட்கருஅணுமிகைப்பு
# வாய்ப் புண்

## தடுப்பு முறைகள்

விபத்தினால் ஏற்படும் புண்களுக்கு, விபத்து ஏற்படும் மூலத்தை தவிர்ப்பதனால் புண்கள் ஏற்படுவதைத் தடுக்கலாம். ஆனால் விபத்து போன்ற நிகழ்வுகள் தற்செயலாக ஏற்படுவதனால், இந்த வகை தடுப்பு முறை நடைமுறைக்கு உகந்ததாக இருக்காது.  
விபத்தின் காரணமாக வாயில் காயம் (கடித்துக்கொள்ளுதல் மற்றும் பல) ஏற்பட்ட தனிநபருக்கு சந்தர்ப்பவாத பாக்டீரியா சார்ந்த நோய்த்தொற்றுகள் ஏற்படும் ஆபத்து அதிகமாக இருந்தால், பாக்டீரியாப்பகை வாய்க்கழுவிகளின் மூலம் நேரடியாகக் காயத்தை கழுவுவதால் நோய்த்தொற்றுகள் ஏற்படாமல் தவிர்க்கலாம். இந்த வாய்க்கழுவிகளை 12 மணி நேரம் இடைவெளிவிட்டு 2 நாட்களுக்கு பயன்படுத்தவேண்டும். ஒரு நிமிடத்திற்கு வாயை வாய்கழுவிகளினால் கழுவவேண்டும். கரைசலை ஒரு சிறிய பாத்திரத்தில் வைத்துக்கொள்வது மிகவும் முக்கியமாகும். ஏனெனில், பாக்டீரியா எதிர் வாய்க்கழுவிகள் ஒரு முழு நிமிடமும் வாயினுள் இருக்கும் என்பதனால் நாட்பட்ட சுவை உணர்வு குறைவு மற்றும் மற்றபடி விரும்பத்தக்க நுண்ணுயிரிகளின் சாத்தியமான குறைவு போன்ற தீங்குவிளைவிக்கக் கூடிய தாக்கங்களை இது ஏற்படுத்தும். ஒரு மில்லிமீட்டர் அளவு சொட்டுகள் போதுமானதாக இருக்கிறது. பொதுவாகக் காயம் ஏற்பட்ட 3 மணிநேரங்களுக்குள் முதல் சிகிச்சை ஆரம்பிக்கப்பட வேண்டும்.
# வாய்ப் புண்

## சிகிச்சைமுறை

வாய்ப் புண்களுக்கு முதல்நிலை அணுகுமுறையாக நோய்க்குறி சார்ந்த சிகிச்சை அமைகிறது. புண் ஏற்பட்டதற்கான காரணங்கள் அறியப்பட்டவுடன், அந்த நிலைக்கான சிகிச்சையும் பரிந்துரைக்கப்படும். போதுமான அளவு வாயை சுத்தமாக வைத்துக்கொள்வதன் மூலமாகவும் அறிகுறிகளிலிருந்து விடுபடலாம். இயல்புமாறா கிசுட்டமின் எதிர்ப்பிகள், அமில எதிர்ப்பிகள், கார்ட்டிக்கோஸ்டீராய்டுகள் அல்லது வலியுள்ள புண்களை தணிக்கும் வகையில் உள்ள மருந்துகள் ஆகியவற்றை பயன்படுத்துவதன் மூலம் புண்களின் வலி அறியாமல் இருக்கலாம். பாராசெட்டமால் அல்லது இபுப்ரோபென் மற்றும் ஓரிடத்திற்குரிய உணர்ச்சிநீக்கி லாசென்ஞ்கள் போன்ற வாய்க்குரிய வலிநிவாரணிகளை பயன்படுத்தலாம். மென்ஸோகெயின் (வலி நிவாரணி) போன்ற வண்ணப்பூச்சுகள் அல்லது வாய் கழுவிகளும் வலியை குறைக்க உதவும். காரமான மற்றும் சூடான உணவுகளை தவிர்த்தலும் வலியை குறைக்கும். உப்புநீரை (வெதுவெதுப்பான உப்பு தண்ணீர்) கொண்டு வாயை கழுவினாலும் கூட வலி குறையும். புண்ணின் மேல் ஒரு சிறிய அளவு காடியை தடவுவதன் மூலம் சிறிது நேரத்திற்கு வலியிலிருந்து விடுபடலாம். இது ஒரு பழங்காலத்து தீர்வு முறையாகும். மூன்று வாரங்களுக்கும் மேலாக புண்கள் இருந்தால், ஒரு மருத்துவரின் உதவியை நாடுவது நல்லது.
# ஆர்தர் அரசர்

**ஆர்தர் அரசர்** (*King Arthur*) பிரித்தானியாவின் மன்னராக இருந்தார். இவர் ஒரு நாட்டுப்புறக் கதாநாயகனாகவும், *பிரித்தானிய விவகாரம்* என அழைக்கப்படும் இடைக்கால இலக்கியப் பாரம்பரியத்தில் ஒரு மைய நபராகவும் உள்ளார்.  
வேல்சிய ஆதாரங்களில், ஆர்தர் கிபி 5-ஆம் நூற்றாண்டின் பிற்பகுதியிலும் 6-ஆம் நூற்றாண்டின் முற்பகுதியிலும் ஆங்கிலோ-சாக்சன்களுக்கு எதிரான போர்களில் உரோமானியர்களுக்குப் பிந்தைய பிரித்தானியர்களின் தலைவராகச் சித்தரிக்கப்படுகிறார். இவர் முதன்முதலில் இரண்டு இடைக்காலத் தொடக்க வரலாற்று ஆதாரங்களான *அன்னாலசு கேம்பிரியா*, *இசுத்தோரியா பிரிட்டோனம்* ஆகியவற்றில் தோன்றினார். ஆனால் இவை அவர் வாழ்ந்த 300 ஆண்டுகளுக்குப் பிறகு வந்தவை என்று கருதப்படுகிறது. மேலும் அந்தக் காலத்தைப் படிக்கும் பெரும்பாலான வரலாற்றாசிரியர்கள் இவரை ஒரு வரலாற்று நபராக கருதவில்லை. 'ஒய் கோடோடின்' போன்ற தொடக்ககால வேல்சியக் கவிதைகளிலும் இவரது பெயர் உள்ளது. இந்த பாத்திரம் வேல்ஸ் புராணத்தின் மூலம் உருவானது. மனித மற்றும் இயற்கைக்கு அப்பாற்பட்ட எதிரிகளிடமிருந்து பிரிட்டனைப் பாதுகாக்கும் ஒரு சிறந்த போர்வீரனாகவோ அல்லது நாட்டுப்புறக் கதைகளின் மந்திர நபராகவோ தோன்றியது. சில நேரங்களில் புராணங்களில் உள்ள மறுஉலகமான ஆன்னுடன் தொடர்புடையது.
# ஆர்தர் அரசர்

## வரலாற்றுச் சிறப்பு

போரில் படைகளை நடத்திச் செல்லும் ஆர்தர் , 1898]]
ஆர்தர் மன்னர் பாரம்பரியமாக ஒரு வரலாற்று நபராக ஏற்றுக்கொள்ளப்பட்டார். அவர் ஒரு பண்டைய பிரித்தானியப் போர் தளபதியாகவும், குறைந்தபட்சம் 12 ஆம் நூற்றாண்டின் முற்பகுதியில் இருந்து ஒரு மன்னராகவும் இருந்ததாக முதலில் கருதப்பட்டது. இருப்பினும், இவரது பல்வேறு செயல்கள் குறித்து நிறைய விவாதங்கள் நடந்தன. மேலும் சமகால அறிஞர்கள் மற்றும் மதகுருமார்கள் பொதுவாக இவரது தீவிர நீண்ட ஆயுள் மற்றும் எதிர்கால வருகை குறித்த பிரபலமான இடைக்கால நம்பிக்கையை மறுத்தனர். பதினெட்டாம் நூற்றாண்டிலிருந்து, ஆர்தரின் வரலாற்றுத் தன்மை குறித்து கல்விசார் விவாதம் நடந்து வருகிறது. ஆர்தரின் கதையின் விவரங்கள் முக்கியமாக வேல்ஸ் புராணங்கள், ஆங்கில நாட்டுப்புறக் கதைகள் மற்றும் இலக்கியக் கண்டுபிடிப்புகளால் ஆனவை. மேலும் அந்தக் காலகட்டத்தைப் பற்றி எழுதிய பெரும்பாலான நவீன வரலாற்றாசிரியர்கள் இவர் ஒரு வரலாற்று நபர் என்று நினைக்கவில்லை..
# ஆர்தர் அரசர்

## தொல்லியல் சான்றுகள்

கடலோர தாழ்நிலப் பகுதிகளிலும், இங்கிலாந்தாக மாறவிருந்த இடத்திலும் கிடைத்த தொல்லியல் சான்றுகள், கி.பி 500 மற்றும் 550 க்கு இடையில் பெரிய பிரித்தானியாவிற்கு ஆரம்பகால ஆங்கிலோ-சாக்சன் இடம்பெயர்வு தலைகீழாக மாற்றப்பட்டதைக் காட்டுகின்றன, இது பிராங்கிஷ் நாளாகமங்களுடன் ஒத்துப்போகிறது. கிளாஸ்டன்பரி துறவிகள் 1180 ஆம் ஆண்டில் ஆர்தரின் கல்லறையைக் கண்டுபிடித்ததாகக் கூறப்படுகிறது.
# என்புருக்கி நோய்

அவுபிரேயின் *குறுகிய வாழ்க்கைகள்* எனும் நூலில் பின்வரும் மேற்கோள் *rachitis* எனும் கிரேக்கச் சொல்லுக்கும் என்புருக்கி நோயைக் குறிக்கும் சொல்லூக்கும் ஏதும் தொடர்பில்லை என்பது விளங்குகிறது:  
" சிறுவரில் ஏற்படும் வீங்கிய தலைகள், குறுகிய கால்கள் கொண்ட நோய்க்கு 1620 அளவில் நியூபெரியே நகர இரிக்கெட்சு எனும் உடலியல் மறுத்துவர் சிறந்த மருத்துவத்தைச் செய்துள்ளார்: அப்போது இந்த நோய் புதியது என்பதால் இதற்கு பெயரேதும் வழங்கவில்லை; இந்நோயைத் தீர்ப்பதில் இவர் வல்லுனராக விளங்கியமையால் இந்நோய்க்கு இரிக்கெட்சு எனப் பெயரிடப்பட்டுள்ளது: அரசர் தந்த கெடு அல்லது தீம்பு அரசர் தொடுகையில் தீர்தல் போல, இப்போது பல அகரமுதலிகள் வரலாற்றின் தேடலில் சோர்ந்துபோய் முதுகந்தண்டு எனப் பொருள்படும் PaXis என்னும் கிரேக்கச் சொல்லில் வேரைத் தேடும் விளையாட்டை மேற்கொண்டுள்ளது புலனாகிறது."
# என்புருக்கி நோய்

## நோய்க்குறிகளும் அறிகுறிகளும்

உணவுக்குறைபாட்டு என்புருக்கியின் அறிகுறிகளாக, எலும்பு மென்மையாதல், எலும்பு முறிவுக்காட்படுதல், குறிப்பாக பச்சைக்கொம்பு முறிவு ஆகியன அமைகின்றன. குழந்தைகளுக்கான தொடக்கநிலை எலும்பு குலைவுகளாக, மென்மை, மெலிந்த (தடிப்பில் குறைந்த) மண்டையோட்டு எலும்புகள் உருவாதல் , (இது என்புருக்கிக்கான முதல் அறிகுறி), மண்டையோட்டு வட்ட மேடாக்கம் நிலவல், உச்சிக்குழிகள் மெதுவாக இணைந்துகூடல் ஆகியன அமையும்.  
இளங்குழந்தைகளில் திருகிய அல்லது வளைந்த கால்கள், தடித்த கணுக்கால்களும் மணிக்கட்டுகளும் அமையலாம்; வளர்சிறாரில் தட்டொலி முட்டி அமையலாம். மருத்துவம் மேற்கொள்ளப்படவில்லையெனில் இந்த குறைபாடுகள் முதிரகவையிலும் கூட தொடரலாம்.நீண்ட காலத் தாக்கங்களில் பெரிய எலும்புகள் வடிவமிழத்தல் அல்லது நிலையாக வளைந்திருத்தல் முதுகுக் கூனல் ஆகியவை அடங்கும்.
# என்புருக்கி நோய்

## நோய்க்காரணம்

குழந்தை பிறப்புக்கு முன்பும் பின்பும் கூடுதலாக எலும்பு நோய்கள் தாக்கம் ஏர்படுவதற்கு தாய்வழிக் குறைபாடுகளே காரணமாக உள்ளன. பிறப்புவழி என்புருக்கி நோய் தோன்றுவதற்கான முதன்மைக் காணமாக, தாயின் குருதிய்ல் அமைந்த டி வகை உயிர்ச்சத்து குறைபாடே அமைந்து அது குழந்தைக்கும் பகிர்வாதலேயாகும். பிறப்புவழி என்புருக்கி நோய் தாயின் பிறநோய்களாலும் ஏற்படலாம். இவற்றில், கடும் எலும்புமென்மைநோயும், நோயாற்றப்படாத வயிற்றறை நோயும், உறிஞ்சுகோளாறு, சூல்வலிப்பு(கருச்சன்னி) முதிரா பிறப்பு ஆகியவை அடங்கும்.  
முலைப்பால் மட்டுமே அருந்து குழந்தைகளுக்கு என்புருக்கியைத் தவிர்க்க,உயிர்ச்சத்து டி மிகைநிரப்பாக்கமோ அல்லது கூடுதலான நேரம் சூரிய ஒளிக்கு ஆட்படுத்தலோ தேவைப்படுகிறது.  
நைஜீரியா, தென் ஆப்பிரிக்கா, வங்காளதேசம் போன்ற வெப்ப மண்டல நாடுகளில், இயல்பான சூரிய ஒளி ஆட்பாட்டால் போதுமான அக உயிர்ச்சத்து டி அமைகிறது. என்றாலும், இந்நோய் இந்நாட்டு முதிர்குழந்தைக்களுக்கும் சிறுவருக்கும் ஏற்படுகிறது. பெரும்பாலும் இந்நிலை முதன்மையாக, கூலஞ் சார்ந்த உணவால் அதன் தாழ்கால்சிய உள்ளடக்கத்தால் அமைகிறது.
# என்புருக்கி நோய்

## நோய்க்காரணம்

### பரவும் புறநிலைமைகள்

என்புமெலிவு நோய் தாக்கக் கூடிய உயரிடர் வாய்ப்பு உள்ளவர்கள்:
- சூரிய ஒளிக்கு ஆட்படாத தாயார்களிடமிருந்து தாய்பால் குடிக்கும் குழந்தைகள்
- சூரிய ஒளிக்கு ஆட்படாத பால்குடிக்கும் குழந்தைகள்
- சூரிய ஒளிக்குச் சிறிதள்வே ஆட்பட்ட பால்குடிக்கும் குழந்தைகள்
- வளரிளம் பருவக் குமரர்கள்
- உணவில் போதுமான உயிர்ச்சத்து டி அல்லது கால்சியச் சத்து இல்லாத குழந்தைகள்
- பால்மப்பொருள் ஒவ்வாமையுள்ள குழந்தைகள்  
குழந்தைகளின் எலும்பை மென்மையாக்கும் பாசுவரக்குறை நோய், பாசுவேற்றுக்குறை நோய் ஆகியன குழந்தைகளுக்கு என்புருக்கி நோயை உண்டாக்குமயூயரிடர் உள்ளது.  
எலும்புகளின் கால்சியம் ஏற்பை சுட்டிரான்சியம் கட்டுபடுத்துகிறது. எனவே, உயர் உணவளவை உட்கொள்ளும்போது கிடைக்கும் சுட்டிரான்சியம் என்புருக்கி நோய் தூண்டும் செயலை மேற்கொள்கிறது.
# என்புருக்கி நோய்

## நோய்க்காரணம்

### சூரிய ஒளி

சூரிய ஒளி, குறிப்பாக புற ஊதா ஒளி, தோல் உயிர்க்கலங்களை உயிர்ச்சத்து டி யை செயல்முடக்கநிலையில் இருந்து செய்லூக்கநிலைக்கு மாற்றச் செய்கிறது . உயிர்ச்சத்து டயில்லாதநிலையில், உணவில் உள்ள கால்சிய்யம் சரிவர உறிஞ்சப்படுவதில்லை; இதனால், கால்சியக்குறை ஏற்படுவதால், எலும்பு, பல் குலைவுகளையும் உயர்மனக்கிளர்ச்சி ஒத்த நரம்பிழைய நோய் அறிகுறிகளையும் உருவாக்குகிறது. உயிர்சத்து டி வெண்ணெய், முட்டை, மீன் ஈரல் எண்ணெய், margarine, தரமூட்டப்பால் பழச்சாறு, அகாரிக்கசு பைசுப்போரசு, சீட்டேக் காளான்கள், டூமா, எர்ரிங்கு, சாலமன் போன்ற எண்ணெய் செறிமீன்கள் ஆகியவற்றில் அமைந்துள்ளது. ஓர் அரிய X-ஓங்கலான வடிவம் உருவாகி உயிர்ச்சத்து டி தடுப்பு என்புருக்கி அல்லது X-ஓங்கலான பாசுவேற்ருக்குறையை உருவாக்குகிறது.
# என்புருக்கி நோய்

## நோய்க்காரணம்

### தோல்நிறக் கோட்பாடு

உயிர்ச்சத்து டி3 குறைபாட்டல் என்புருக்கி நோய் ஏற்படுகிறது. மாந்தத் தோல்நிறத்துக்கும் அகலாங்குக்கும் உள்ள ஒட்டுறவே சூரியப் புற உதா கதிர்வீச்சை வேறுபாடுள்ள மட்டங்களில் தேர்ந்தெடுக்க வைக்கிறது எனக் கருதப்படுகிறது. வடக்கு அகலாங்குகளில் வெளிர்தோல் தேர்வு, புற ஊதாக் கதிர்கள் 7-டிகைதரோகொலசுட்டிராலில் இருந்து உயிர்ச்சத்து டி யை உருவாக்குகின்றன. மாறாக, புவி நடுவரைக்கு அருகில் உள்ள அகல்லாங்குகளில் குருநிறத் தேர்வு, பெரும்பாலான புற ஊதாக்கதிர்களைத் தடுத்து உயிர்ச்சத்து டி மட்டங்களை நச்சுற்ற அதன் பகுதிகளில் இருந்தும் தோல்புற்றில் இருந்தும் காப்பாற்றுகிறது.
# என்புருக்கி நோய்

## நோயறிதல்

என்புருக்கி நோயைப் பின்வரும் முறைகளால்ஆறியலாம்:  
- குருதி ஓர்வுகள்:
- ஊனீர் கால்சியம் ஓர்வு. இது எலும்பின் உருவளவு அல்லது கட்டமைப்பு மாற்றங்களால் கால்சியக்குறைவையும் பாசுவரக்குறைவையும் ஊனீர் காரப் பாசுவரநொதி உயர்வையும் காட்டும். இது பெரியதாகிய கணுக்களையும் மூட்டுகளையும் காட்டும்.
- எலும்படர்த் தி அலகீடும் (DXA) எடுக்கப்படும். இந்த மாற்றங்கள் வேகமான வளர்ச்சிக் களங்களில் காணப்படும். குறிப்பாக, அண்மியுள்ள humerusகளிலும் எட்டியுள்ள ஆர எலும்புகளிலும் எட்டியுள்ள தொடையெலும்புகளிலும் அண்மிய, எட்டியுள்ள கால் முன்னெலும்புகளிலும் காணப்படும்மெனவே, என்புருக்கி நோய்க்கான ஆய்வுகள்முட்டி, மணிக்கட்டு, கணுக்கால் ஆகியவற்றின் முன்பின் கதிர்ப்பங்களை எடுத்து மேற்கொள்ளப்படும்.
- உயிர்ச்சத்து D குறைபாடு
- உயிர்ச்சத்து D சார்ந்த என்புருக்கி (VDDR)
- வகைமை 1: செயலூக்கம் போதாமை
- VDDR1A: 25- ஐதராக்சி உயிர்ச்சத்து D3 1-ஆல்பா- ஐதராக்சிநொதி குறைபாடு
- VDDR1B: CYP2R1 குறைபாடு
- வகைமை 2: கால்சிட்ரோல் தடுப்பு
- VDDR2A: கால்சிட்ரோல் ஏற்புத் திரிபு( சடுதிமாற்றம்)
- VDDR2B: அறியப்படாத உட்கருவன் விலாக்கருபுரதம் குறிகை மரபன்மாற்றத்தைக் குறுக்கிடல்
- Type 3: மீமிகு செயலிழப்பு (CYP3A4 திரிபு(சடுதிமாற்றம்), ஓங்கலானது)
- கால்சியக்குறை தொடர்புள்ள என்புருக்கி நோய்கள்
- கால்சியக்குறை
- நாட்பட்ட சிறுநீரகச் செயலிழப்பு (CKD-BMD)
- பாசுவரக்குறை தொடர்புள்ள என்புருக்கி நோய்கள்
- பிறப்புவழி வருவன
- X பிணைந்த பாசுவரக்குறை/உயிர்ச்சத்து D தடுப்பு என்புருக்கி நோய்கள்
- பாசுவரக்குறை ( உறிஞ்சவியலாமையோடு இணைந்து)
- பங்கோனி நோய்த்தொகை
- பிற நோய்களோடு இணைந்து வருவன
- புற்றுத் தூண்டல் எலும்புமெலிவு
- மெக்கியூன் - ஆல்பிரைட் நோய்த்தொகை
- புறத்தோல் நெவசு நோய்த்தொகை
- டென்ட்டு நோய்
# என்புருக்கி நோய்

## நோயறிதல்

### வேறுபாட்டு முறையில் நோயறிதல்

எலும்புக் குலைவுகளைப் பொறுத்தவரையில் மரபியல் என்புநோய் எனப்படும் என்புக்குருத்து கணிகக்குறைமை அறிகுறிகள் என்புருக்கிக்கான மருத்துவமனைக் காட்சியைப் போலி செய்கின்றன .ஊனீர் கால்சியம், பாசுவேற்று, கார பாசுவரநொதி ஆய்வக முடிவுகளும் கதிர்ப்படக் காட்சி ஆய்வுகளும் நன்கு வேறுப்படுத்தும் முத்ன்மைக் காரணிகளாகும். பிளவுன்ட்டு நோய் ஆய்வும் ஒரு சிறந்த வேறுபாட்ட்டு ஆய்வுமுறையாகும். ஏனெனில், இது என்புருக்கியொத்த முட்டிக் குலைவுகளை உருவாக்குகிறது. குறிப்பாக, வளைகால்கள் அல்லது தட்டைக்(சப்பைக்)கால்களை உருவாக்குகிறது. என்புருக்கியுள்ள குழந்தைகளில் எலும்புச் சிதைவு அல்லது நசிவு அமைகிறது. இது சிலவேளிகலில் குழந்தையைத் தவராக பயன்கொள்ளும் முறைபாடுகளுக்கு வழிவகுக்கிறது. தாழ்வான ஊட்டச்சத்தும் உயிர்ச்சத்து டி மிகைநிரப்பு உணவு இன்மையும் மிதவெப்ப மண்டலத்து இளையுதிர்காலத்தில் கருப்பு தாயரால் பாலூட்டும் குழந்தைகளில் பரவலாக காணப்படுகின்றன.ஒரே சூரிய ஒளி அளவுக்கு கருநிற மக்க வெளிர்நிற மக்கலாஇ விட குறைவான உயிர்ச்சத்து டி அள்வே பெறுகின்றனர்.
# என்புருக்கி நோய்

## மருத்துவ முறைகள்

### உணவும் சூரிய ஒளியும்

நோய் தீர்ப்பதற்கான மருத்துவமாக, கால்சியம், உயிஉர்ச்சத்து டி, பாசுவேற்றுகள் அளவைக் கூட்டி, புற ஊதா B ஒளிக்கு (இது உச்சிநேரச் சூரிய ஒளிவழி கிடைக்கும்) ஆட்படுத்தி, மேலும் உயிர்ச்சத்து டி கிடைக்கிற காடுலிவெர் எண்ணெய்யையும் ஆலிபட்லிவெர் எண்ணெய்யையும் எர்கோசுட்டிரால் எண்ணெய்யையும் உட்கொள்ள செய்யலாம்.
ஒவ்வொரு நாளும் போதுமான அளவு பி வகைச் சூரிய ஒளிக்கு ஆட்படுத்துவதும் போதுமான அள்வுக்கு உணவில் கால்சியம், பாசுவரத்தைச் சேர்த்துகொள்லுவதும் என்புருக்கி நோயைத் தவிர்க்கும். கரிய தோல் உடைய குழந்தைகள் அதிக நேரம் புற ஊதாக்கதிருக்கு ஆட்படச் செய்ய வேண்டும். புற ஊதாக்கதிர் பி வகை ஒளியலை மருத்துவ முறைகளும் மருந்துகள் வழியாக உயிர்ச்சத்து டி யை மாற்றீடு செய்தலும் என்புருக்கி நோயைக் குணப்படுத்துவதாக உறுதி செய்யப்பட்டுள்ளது..
# என்புருக்கி நோய்

## மருத்துவ முறைகள்

### மிகைநிரப்பு உணவு சேர்த்தல்

போதுமான டி உயிர்ச்சத்தை மிகைநிரப்பு உணவு வழியாகவோ சூரிய ஒளிக்கு ஆட்படுத்துவதாலோ அடையலாம்முயிர்சத்து டி<sub>3</sub> (கோலேகால்சிபெரால்) பரிந்துரைக்கப்படுகிறது. ஏனெனில் இது மட்டுமே D<sub>2</sub> ஐ விட உடனே தன்மயமாகிறது. பெரும்பாலான தோலியல் வல்லுனர்கள் சூரிய ஒளிக்கு மாற்றாக, உயிர்ச்சத்து டி யை மிகைநிரப்பாகத் தருவதையே பரிந்துறைக்கின்றனர். ஏனெனில் சூரிய ஒளிக்கு ஆட்படும்போது நிகழும் காப்பற்ற புற ஊதாக்கதிர் ஆட்பாடு தோல் புற்று இடர் வாய்ப்பைக் கூட்டிவிடுகிறது. முழு உடலைச் சூரிய ஒளிக்கு ஆட்படுத்தும்போது உருவாகும் அகநிலை உயிர்சத்து டி ஆக்கம் தோராயமாக ஒஉருநாளுக் கு 250&nbsp;நுண்கிராம் (µg) (10,000 IU)ஆகும்.  
அமெரிக்கக் குழந்தை மருத்துவக் கல்விக்கழகத்தின் கூற்றுப்படி, முலைப்பால் மட்டுமே அருந்தும் குழந்தைகள் உட்பட்ட குழவியருக்கு, அவர்கள் குறைந்தது அளவுக்கு உயிர்ச்சத்து டி உறுதிசெய்யப்பட்ட பாலை ஒரு நாளில் குடிக்கத் தலைப்படும் காலம் வரையில் உயிர்ச்சத்து டி மிகைநிரப்பு உணவு தேவையாகும்.  
இந்த பரிந்துரைக்கு அப்பால், ஓர் அண்மைய ஆய்வு (கோக்கிரேன் நிறுவன முறைப்பட்ட மீள்பார்வை) உயிர்ச்சத்து டி யுடன் காலசியமும் சேர்த்து மிகைந்ரப்பாகத் தருவது சிறுவர்களின் ஊட்டவகை என்புருக்கி நோயைத் தீர்ப்பதில் மேம்பாடு காணப்படுவதாகக் கூறுகிறது.
# என்புருக்கி நோய்

## மருத்துவ முறைகள்

### அறுவை

சப்பைக்கால், இடிப்புக்கால் போன்ற முட்டியருகமைந்த கடும் நாட்பட்ட குளைவுகளைச் சரிசெய்ய அவ்வப்போது அறுவை மருத்துவம் தேவைப்படலாம். மெலிவெலும்புக் குலைவுகளை எலும்புநீக்கல் அல்லது வளர்ச்சி வழிகாட்டு அறுவை வழியாக சரிசெய்யலாம். வளர்ச்சி வழிகாட்டு அறுவை பேரளவில் எலும்புநீக்கல் அறுவைகளுக்குப் பதிலீடாக அமைந்துவருகிறது. என்புருக்கியுள்ள சிறுவர்களில் நிகழ்த்தும் வளர்ச்சி வழிகாட்டு அறுவையின் வெற்றிகள் நிறவளிக்கின்றனவாக அமைகின்றன. எலும்புநீக்கல் அறுவை கடும்மூட்டுக்குலைவை உடனடியாகத் திருத்த, வளர்ச்சி வழிகாட்டு அறுவை அடிப்படியாக திருத்துகிறது. 2,00,000 பேரில் ஒருவருக்கு இது வருகிறது. அண்மையில், உயிர்ச்சத்து டி ஊட்டப்படாத சிறுவருக்கு என்புருக்கி வருவது தெரியவந்துள்ளது.  
இங்கிலாந்தில் 2013/2014 ஆம் ஆண்டில் 700 பேருக்கும் குறைவாகவே என்புருக்கி நோய் வந்துள்ளது. ஆனால், 2019 இல் இதுவரை 50 ஆண்டுகளுக்கும் மேலாக இல்லாத அளவுக்கு என்புருக்கி நோயாளிகள் மருத்துவமனையில் சேர்க்கப்பட்டுள்ளனர்.
என்புருக்கி நோய் ஓரளவு பரவலாக நடுவண் கிழக்குப் பகுதியிலும் ஆப்பிரிக்காவிலும் ஆசியாவிலும் ஏற்படுகிறது.இவரே மேலும், தோர்செட், சோமர்செட் கவுன்ட்டிகளில் இந்நோய் முப்பதாண்டுகளுக்கு முன்பு தோன்றியதாகவும் கூறியுள்ளார்.செருமானியக் குழந்தை மருத்துவர் 1918-1919 இலையுதிர்காலத்தில் வெற்றிகரமாகப் புற ஊதாக்கதிர் விளக்குகளைக் கொண்டு என்புருக்கி நோய்க்கு மருத்துவம் செய்யலாம் எனச் செயல்முறை விளக்கம் ஒன்றை நிகழ்த்திக் காட்டினார்.
என்புருக்கி நோய் உருவாக்கத்தில் உணவின் பங்களிப்பையும் விளக்கினார். இதை 1918 இலும் 1920 இலும் எடுவார்டு மிலான்பை தீர்த்துள்ளார்.உணவு, பிற கரிம உயிர்ப்பொருட்களின் உயிர்ச்சத்து டி மதிப்பை, 1923 இல் காரி சுட்டீன்பாக் எனும் அமெரிக்க மருத்துவர் புற ஊதக்கதிர் வழியாக ஒளிர்வூட்டலால் உயர்த்தலாம் எனச் செயல்விளக்கத்தால் நிறுவினார். இந்தச் சுட்டீன்பாக் ஒளிர்வூட்டல் நுட்பம் உணவுப்பொருட்களின் உயிர்ச்சத்து டி யை உயர்த்த, குறிப்பாக பாலின் தரமுயர்த்தப் பயன்படுத்தப்பட்டது. ஐக்கிய அமெரிக்காவில் 1945 அளவில் எஉபுருக்கி நோயே இல்லாமல் ஒழிக்கப்பட்டது.
# ஆற்றல் திசைமாற்றி

**ஆற்றல் திசைமாற்றி** (*Power steering*, அல்லது பெரும்பாலான சாலை வாகனங்களுக்கான *ஆற்றல் உதவியுள்ள திசைமாற்றி*) சாலைச்சக்கரங்களின் ஒன்று அல்லது அதற்கு மேற்பட்ட அச்சை திசைமாற்றுவதற்கு வாகனத்தின் ஆற்றலுடைய பகுதியை இயக்குவதன் மூலம் திசைமாற்றியில் இருக்கும் தானுந்தின் ஓட்டுநருக்கு உதவுவதாகும். சாலையில் செல்லும் பெரும்பாலான வாகனங்களில் செயலிழப்பு பாதுகாப்பாக இயக்கவியல் இணைப்பு இருக்க வேண்டியிருக்கிறது. உண்மையில் 20 ஆம் நூற்றாண்டின் தொடக்கத்தில் கண்டுபிடிக்கப்பட்ட இதில் தானுந்து பொறியியலாளர்கள் பல்வேறுபட்ட தொழில்நுட்பங்களோடு நிலையான அம்சமாக தற்போது இருந்துவரும் இதை நிறுவினர்.
# ஆற்றல் திசைமாற்றி

## வரலாறு

ஆற்றல் திசைமாற்றி சார்ந்த காப்புரிமையை பிப்ரவரி 1902 ஆம் ஆண்டில் இங்கிலாந்தைச் சேர்ந்த ஃபிரடெரிக் டபிள்யூ. லங்காஸ்டர் பெற்றதாக தெரியவருகிறது. அவருடைய கண்டுபிடிப்பு திசைமாற்றி இயக்கவியல் நீராற்றல் சக்தியால் இயக்கப்படுவதற்கு காரணமாக அமைந்தது". அடுத்த வடிவமைப்பு 1932 ஆம் ஆண்டு ஆகஸ்ட் 30 இல் அமெரிக்க காப்புரிமை அலுவலகத்தில் மாசசூசெட்ஸ், பெல்மாண்ட்டைச் சேர்ந்த கிளாரா கெய்லிஸால் பதிவுசெய்யப்பட்டு ஆவணப்படுத்தப்பட்டிருக்கிறது. ஆற்றல் திசைமாற்றியைக் கண்டுபிடித்ததாகப் பெயரைப் பெறும் அமெரி்க்கரான சார்லஸ் எஃப். ஹாமண்ட் டெட்ராய்டில் பிறந்தவராவார். இவரும் இதேபோன்ற காப்புரிமைகளை பதிவுசெய்திருக்கிறார் என்பதோடு இவற்றில் பதிவு செய்யப்பட்ட அலுவலகமாக முதலில் குறிப்பிடப்படுவது கனடிய அறிவுசார் சொத்து அலுவலகமாகும்.  
கிர்ஸ்லர் கார்ப்பரேஷன் ஹைட்ராகைட் என்ற பெயரில் 1951 ஆம் ஆண்டு கிரிஸ்லர் இம்பீரியலில் முதல் முறையாக வர்த்தகரீதியிலான ஆற்றல் திசைமாற்றி அமைப்பை அறிமுகப்படுத்தியது. பெரும்பாலான புதிய வாகனங்கள் தற்போது ஆற்றல் திசைமாற்றியைக் கொண்டவை, இது திசைமாற்றியின் திறன் அதிகரிக்க வேண்டிய தேவையிருக்கும் முன் சக்கர இயக்கம், சிறந்த வாகன அடர்த்தி மற்றும் அகன்ற டயர்களின் காரணமாக உருவான போக்கினால் ஏற்பட்டவையாகும். கனரக வாகனங்கள் பொதுவானதாக இருக்கும் நாடுகளில் குறைந்த வேகங்களில் இயக்கத்தை மாற்றுவது அதிகபட்ச சிக்கலானதாக இருக்கும், அதேசமயத்தில் லேசுரக எடையுள்ள வாகனங்களுக்கு ஆற்றல் உதவியுள்ள திசைமாற்றி தேவைப்படாது.
# ஆற்றல் திசைமாற்றி

## நீராற்றல் அமைப்புகள்

பெரும்பாலான ஆற்றல் திசைமாற்றி அமைப்புகள் வாகனத்தின் சக்கரங்களைத் திருப்புவதற்கு நீராற்றல் அமைப்புக்களைப் பயன்படுத்தி வேலைசெய்தன. நீராற்றல் அழுத்தம் வழக்கமாக வாகனத்தின் இயந்திரத்தால் இயக்கப்படும் ஜெராட்டர் அல்லது சுழற்சிமுறை திசைகாட்டி விசையியக்கக்குழாயின் மூலம் வழங்கப்படுகின்றன. ஒரு இரட்டைச்-செயல்பாட்டு நீராற்றல் உருளை திசைமாற்றி பல்லிணைக்கு விசையைப் பயன்படுத்தப்படுகிறது, இது அடுத்தபடியாக சாலைச்சக்கரங்களின் திசைமாற்றி அச்சிற்கான முறுக்குவிசையைப் பயன்படுத்துகிறது. உருளைக்கான இந்த ஓட்டம் திசைமாற்றி சக்கரத்தால் இயக்கப்படும் தடுக்கிதழால் கட்டுப்படுத்தப்படுகிறது; திசைமாற்றி சக்கரத்திற்கு ஓட்டுநர் பயன்படுத்தும் அதிக முறுக்குவிசை மற்றும் அதனுடன் இணைக்கப்பட்டிருக்கும் கணையால் தடுக்கிதழ்கள் உருளையின் வழியாக அதிக திரவத்தை அனுமதிக்கின்றன, அத்துடன் இதன் காரணமாக உரிய திசையை நோக்கி சக்கரங்களைத் திருப்ப அதிக விசை திசைமாற்றிக்கு பயன்படுத்தப்படுகிறது.  
திசைமாற்றி சக்கரத்திற்குப் பயன்படுத்தப்படும் முறுக்குவிசையை அளவிடுவதற்கான வடிவமைப்பில் ஒன்று முறுக்குப் பட்டையை திசைமாற்றி கணையின் முனையோடு பொருத்துவதே ஆகும். திசைமாற்றி சக்கரங்கள் சுழலும்போது அதேபோல் இணைக்கப்பட்டிருக்கும் திசைமாற்றி கணை சுழலும்போது உடன் இணைக்கப்பட்டிருக்கும் முறுக்குப் பட்டையின் மேல் முனையும் இவ்வாறு சுழல்கிறது. முறுக்குப் பட்டை ஒப்பீட்டுரீதியில் மெல்லியதாகவும் நெகிழ்வுத்திறனோடு இருப்பதாலும், அடிப்புற முனை முற்றிலுமாக சுழல்வதற்கு கட்டற்றதாக இல்லை என்பதாலும் இந்தப் பட்டையானது முறுக்குவிசை சிலவற்றை உறிஞ்சிக்கொள்ளும்; அடிப்புற முனை மேல்புற முனை அளவிற்கு சுழலாது. மேல் மற்றும் கீழ்ப்புற முறுக்குப் பட்டைகளின் முனைகளுக்கு இடையிலான சுழற்சியில் உள்ள வேறுபாடு திசைமாற்றுதலுக்கு உதவும் உருளைக்கான திரவ ஓட்டத்தை அனுமதிக்கின்ற தடுக்கிதழைக் கட்டுப்படுத்துவதற்கு பயன்படுத்தப்படலாம்; முறுக்குப் பட்டையின் "திருகல்" அதிகமாக இருப்பதால் அதிக திசைமாற்று உதவி வழங்கப்படுகிறது.  
நிறுவப்பட்டிருக்கும் விசையியக்கக் குழாய்கள் நேர்மறை இடமாற்று வகையைச் சேர்ந்தவை, இவை வழங்கும் ஓட்ட விகிதம் இயந்திரத்தின் வேகத்திற்கு நேரடியான பொருத்தமுள்ளதாக இருக்கிறது. இது உயர் இயந்திர வேகங்களில் திசைமாற்றமானது குறைந்த இயந்திர வேகமுள்ளவற்றைக் காட்டிலும் இயல்பாகவே வேகமாக செயல்படும். இது விரும்பத்தகாதது என்பதால், ஒரு கட்டுப்படுத்தும் திறப்பு மற்றும் ஓட்டக் கட்டுப்பாட்டு தடுக்கிதழ் ஆகியவை உயர் இயந்திர வேகங்களில் நீராற்றல் சேமிப்பிடத்திற்கு சில விசையியக்கக் குழாயின் வெளிப்பாட்டைப் பின்வாங்கச் செய்யப் பயன்படுத்தப்படுகின்றன. ஒரு அழுத்த விடுவிப்பும்கூட நீராற்றல் உருளையின் ஆடுதண்டு உருளையின் முனையை எட்டும்போது அழுத்தத்தின் அபாயகரமான அளவு உருவாக்கப்படுவதைத் தடுப்பதற்கு பயன்படுத்தப்படுகிறது.  
சில நவீன அமலாக்கங்களும்கூட வாகனத்தின் வேகம் அதிகரிக்கையில் ஆற்றல் திசைமாற்றி குழாய்களில் நீராற்றல் அழுத்தத்தைக் குறைக்கக்கூடிய மின்னணு அழுத்த நீக்கியை உள்ளிட்டிருக்கின்றன (இது மாறுபடும் உதவி ஆற்றல் திசைமாற்றி என்றும் அழைக்கப்படுகிறது).  
சில கனரக இயந்திரங்கள் விசையியக்கக் குழாய் பொறி தோல்வியடைந்தால் பின்னுதவி எதுவும் இல்லாதவிடத்தில் நீராற்றல்-மட்டுமான அமைப்புக்களைப் பயன்படுத்துகின்றன.
# ஆற்றல் திசைமாற்றி

## நீராற்றல் அமைப்புகள்

### டிஐஆர்ஏவிஏ

சிட்ரோயன் அறிமுகப்படுத்திய டிஐஆர்ஏவிஏ அமைப்பில் சக்கரங்களைத் திருப்பும் விசை காரின் உயர் அழுத்த நீராற்றல் அமைப்பிலிருந்து கிடைக்கிறது என்பதுடன் இது எப்போதுமே சாலையின் வேகம் என்ன என்ற பொருட்டின்றி ஒரே விதமாக இருக்கிறது. திசைமாற்று சக்கரம் திரும்பும்போது சக்கரங்கள் ஒரு நீராற்றல் உந்துதண்டால் தொடர்புடைய கோணத்திற்கு ஏற்ப ஒரே நேரத்தில் திரும்புகின்றன. சில செயற்கையான திசைமாற்று உணர்வைத் தரும்விதமாக மைய நிலைக்கு திசைமாற்றி சக்கரத்தைத் திருப்புவதற்கு முயற்சிக்கும் நீராற்றல்வகையில் செயல்படும் தனி அமைப்பு இருக்கிறது. பயன்படுத்தப்படும் அழுத்தத்தின் அளவு சாலை வேகத்திற்கு பொருத்தமானது, இதனால் குறைவான வேகங்களில் திசைமாற்றுதல் மிகவும் லேசானதாக இருக்கிறது, அதிக வேகங்களிலோ மைய நிலையிலிருந்து சிறிய அளவைக் காட்டிலும் சற்றே அதிகமாக நகர்த்துவதற்கு மிகவும் சிக்கலானதாக இருக்கிறது.  
காரின் நீராற்றல் அமைப்பில் அழுத்தம் இருந்துகொண்டிருக்கும்வரை திசைமாற்று சக்கரத்திற்கும் சாலைச்சக்கரங்களுக்கும் இடையில் இயக்கவியல் தொடர்பு எதுவும் இருக்காது. இந்த அமைப்பு முதலில் 1970 ஆம் ஆண்டில் சிட்ரோயன் எஸ்எம் இல் அறிமுகப்படுத்தப்பட்டது, அத்துடன் இது இங்கிலாந்தில் 'வேரிபவர்' என்றும் அமெரிக்காவில் 'ஸ்பீட்ஃபீல்' என்றும் அழைக்கப்படுகிறது.  
டிஐஆர்ஏவிஐ நவீன ஆற்றல் திசைமாற்றி ஏற்பாடுகள் அனைத்திற்குமான இயக்கவியல் மாதிரியாக இல்லாத நிலையில் இது தற்போது பொதுவானதாக இருக்கும் வேகம் சரிசெய்யக்கூடிய திசைமாற்றியின் பலனை உருவாக்கி அளிக்கவில்லை. காரின் சாலை வேகம் அதிகரிக்கையில் மையமாக்கு சாதனத்தின் வேகமும் அதிகரிக்கிறது.
# ஆற்றல் திசைமாற்றி

## மின்னணு-நீராற்றல் அமைப்புகள்

சிலபோது இஹெச்பிஎஸ் என்று சுருக்கமாகவும், "வீரிய" அமைப்புகள் என்றும் சொல்லப்படும் மின்னணு நீராற்றல் ஆற்றல் திசைமாற்றி அமைப்புகள் இதே நீராற்றல் உதவி தொழில்நுட்பத்ததை நிலையான அமைப்புக்களாகப் பயன்படுத்துகின்றன, ஆனால் நீராற்றல் அழுத்தமானது இயந்திரத்தால் பட்டை இயக்கமாக இருப்பதற்கு பதிலாக மின்னணு பொறியால் இயக்கப்படும் விசையியக்கக்குழாயால் வழங்கப்படுவதாக இருக்கிறது.  
1965 ஆம் ஆண்டில், ஃபோர்ட் "மணிக்கட்டு-சுழற்சி உடனடி திசைமாற்றி" இணைந்த மெர்குரி பார்க் லேன்களை பரிசோதனை செய்துபார்த்தார், அது வழக்கமான பெரிய திசைமாற்று சக்கரத்தை இரண்டு வளையங்கள், ஒரு வேகமான 15:1 பல்லிணை விகிதம் மற்றும் இயந்திரம் நின்றுபோய்விட்டதென்றால் அதற்காக ஒரு மின்னணு நீராற்றல் விசையியக்கக் குழாய் ஆகியவற்றைக் கொண்டு மாற்றியமைத்தது.  
1994 இல் ஃபோக்ஸ்வேகன் மார்க் 3 கால்ஃப் எகோமேடிக்கை தயாரித்தது, இது மின்னணு விசையியக்கக் குழாயைப் பயன்படுத்தியது என்பதால் ஆற்றல் திசைமாற்றியானது இயந்திரம் கணி்பபொறியால் பாதுகாப்பு எரிபொருளுக்கு நிறுத்திவைக்கப்படும் நிலையில் செயல்படக்கூடிய திறன்பெற்றிருந்தது. மின்னணு-நீராற்றல் அமைப்புகளை ஃபோர்ட், ஃபோக்ஸ்வேகன், ஆடி, பேகாட், சிட்ராயன், சியட், ஸ்கோடா, சுஸூகி, ஒபல், மினி, டொயொட்டா, ஹோண்டா, மற்றும் மஸ்தா ஆகியவற்றில் காணமுடியும்.
# ஆற்றல் திசைமாற்றி

## மின்னணு-நீராற்றல் அமைப்புகள்

### செர்வோட்ரானிக்

செர்வோட்ரானிக்குகள் நிஜ வேகம் சார்ந்த ஆற்றல் திசைமாற்றியைப் பயன்படுத்திக்கொள்கின்றன, இதில் செர்வோவானது சாலை வேகத்திற்கு ஏற்ப உதவுகிறது, இதன் காரணமாக இது ஓட்டுநருக்கு இன்னும் அதிகப்படியான சௌகரியத்தை வழங்குகிறது. ஆற்றல் உதவியின் அளவு குறைவான வேகங்களில் மிகவும் அதிகமாக இருக்கிறது, உதாரணத்திற்கு காரை ஓரமாக நிறுத்தும்போது. பெரும் உதவி காரைத் திருப்புவதற்கான விசையை சுலபமாக்குகிறது. உயர் வேகங்களில் ஒரு மின்னணு உணர் அமைப்பு படிப்படியாக ஆற்றல் உதவியின் அளவைக் குறைக்கிறது. இம்முறையில் ஓட்டுநரால் வழக்கமான ஆற்றல் திசைமாற்றியைக் காட்டிலும் இன்னும் அதிக துல்லியத்தோடு காரை கட்டுப்படுத்த முடிகிறது. செர்வோட்ரானிக் ஆடி, பிஎம்டபிள்யு, ஃபோக்ஸ்வேகன், வோல்வோ, மற்றும் போர்ஷே உள்ளிட்ட பல்வேறு வாகன உற்பத்தியாளர்களால் பயன்படுத்தப்படுகிறது. செர்வோட்ரானிக் என்பது ஏஎம் ஜெனரல் கார்ப்பரேஷனின் வணிகக்குறி ஆகும்.
# ஆற்றல் திசைமாற்றி

## மின்னணு அமைப்புகள்

### மாறுபடும் பல்லிணை விகிதங்கள்

1960 ஆம் ஆண்டுகளின் பிற்பகுதியில், ஜெனரல் மோட்டார்ஸ் நிறுவனம் போண்டியாக் மற்றும் பிற வாகனங்களில் மாறுபடும் விகித ஆற்றல் திசைமாற்றி அமைப்புக்களை விருப்பத்தேர்வாக வழங்கியது. 2000 ஆம் ஆண்டில், ஹோண்டா உலகின் முதல் மின்னணு ஆற்றல் மாறுபடும் பல்லிணை விகித திசைமாற்றி (விஜிஎஸ்) அமைப்புக்களோடு கூடிய எஸ்2000 வகை V ஐ அறிமுகப்படுத்தியது. 2002 ஆம் ஆண்டில் டொயட்டா தங்களுக்கே சொந்தமான "மாறுபடும் பல்லிணை விகித திசைமாற்று (விஜிஆர்எஸ்)" அமைப்பை லெக்ஸஸ் எல்எக்ஸ் 470 மற்றும் லேண்ட்குரூஸர் சைக்னஸ் ஆகியவற்றில் அறிமுகப்படுத்தியது என்பதுடன் திசைமாற்று பல்லிணை விகிதங்கள் மற்றும் பல்லிணை உதவியுள்ள அளவுகளை மாற்றியமைக்க மின்னணு நிலைப்படுத்தல் கட்டுப்பாட்டு அமைப்பையும் இணைத்துக்கொண்டது. 2003 ஆம் ஆண்டில் பிஎம்டபிள்யூ தங்களுடைய செயல்படு திசைமாற்று அமைப்பை 5-தொடர்களில் அறிமுகப்படுத்தியது.  
இந்த அமைப்பை திசைமாற்று விகிதங்கள் அல்லாமல் திசைமாற்று உதவி முறுக்குவிசை மாறுபடுகின்ற மாறுபாட்டு உதவி ஆற்றல் திசைமாற்றியுடனோ அல்லது திசைமாற்றி கோணத்தின் செயல்பாடாக மட்டுமே மாறுபடும் பல்லிணை விகிதமுள்ள அமைப்புக்களுடனோ குழப்பிக்கொள்ளக்கூடாது.
# ஆற்றல் திசைமாற்றி

## வெளிப்புற இணைப்புகள்

- இபிஎஸ் செயல்பாடு விவரம்
தயாரிப்பாளர்கள்
- டெல்பி
- டனேஹர் மோஷன்
- ஜேடிஇகேடி குழு
- தைஸன்குருப் பிரெஸ்டா ஸ்டீரிங், எஷன், லிச்சன்ஸ்டைன்
- டிஆர்டபிள்யு
- இஸட்எஃப்  
ru:Электроусилитель руля
# வெனிலா

## சொற்பிறப்பியல்

கொலம்பஸிற்கு முந்தைய உலகத்தில் வெனிலா என்பது முற்றிலும் அறியப்படாத ஒன்றாகவே இருந்தது. பதினாறாம் நூற்றாண்டின் முற்பகுதியில் மெக்ஸிகோவின் வளைகுடாவிற்கு வந்த ஸ்பானிஷ் கண்டுபிடிப்பாளர்கள் வெனிலாவிற்கு அதன் தற்போதைய பெயரை வழங்கினர். ஸ்பானிஷ் மற்றும் போர்ச்சுக்கீசிய மாலுமிகள் மற்றும் கண்டுபிடிப்பாளர்கள் வெனிலாவை ஆப்பிரிக்காவிற்கும் ஆசியாவிற்கும் அந்த நூற்றாண்டின் பிற்பகுதியில் கொண்டுவந்தனர். அவர்கள் இதை *வெய்னில்லா,* அல்லது "சிறு நெற்று" என்று அழைத்தனர். தாவரவியலாளரான ஃபிலிப் மில்லர் இந்த இனத்தைப் பற்றி தன்னுடைய *கார்டனர்ஸ் டிக்சனரியில்* எழுதியபோது *வெனிலா* என்ற வார்த்தை ஆங்கில மொழியில் 1754 ஆம் ஆண்டில் இடம்பெற்றது. வெனிலா என்பது நெற்று பிளந்து விதைகளை வெளியே தள்ளும் முறையைக் குறிப்பதற்கான லத்தீனைச் சேர்ந்த *வஜினா* (உறை) என்பதிலிந்து வந்த *வெய்னா* என்பதன் திரிபு ஆகும்.
# வெனிலா

## உயிரியல்

### சாகுபடியாளர்கள்

**2006 முன்னணி வெனிலா உற்பத்தியாளர்கள்**  
| 6,200 | 58% |
| --- | --- |
| 2,399 | 23 |
| 1,000 | 9% |
| 306 | 2% |
| 192 | 2% |
| 144 | 1% |
| 195 | 2% |
| 65 | 0.6% |
| 50 | 0.5% |
| 23 | 0.2% |
| 20 | 0.2% |
| 10 | 0.09% |
| 8 | 0.08% |
| 8 | 0.08% |
| 100% | 0.03% |
| *ஆதாரம்: *
*ஐநா உணவு &amp; வேளாண் அமைப்பு * | } |  
- **பர்பன் வெனிலா** அல்லது பர்பன்-மடகஸ்கார் வெனிலா, அமெரிக்காவிலிருந்து அறிமுகப்படுத்தப்பட்டு *வி. பிளானிஃபோலியாவில்* இருந்து உற்பத்தி செய்யப்படும் இது, மடகஸ்கார், காமரோஸ், மற்றும் முன்னதாக *ஐலி பர்பன்* என்றழைக்கப்பட்ட
ரியூனியன் ஆகியவற்றில் வெனிலாவிற்கு பயன்படுத்தப்படும் சொற்பதமாக இருக்கிறது.  
- *வி. பிளானிஃபோலியாவில்* இருந்து தயாரிக்கப்படும் **மெக்ஸிகன் வெனிலா** மிகக் குறைவான அளவிற்கு உற்பத்தி செய்யப்படுகின்றன என்பதோடு அதனுடைய தோற்ற நிலத்திலிருந்தே வெனிலாவாக சந்தையிடப்படுகிறது. மெக்ஸிகோவைச் சுற்றி சுற்றுலாப் பயணிகள் சந்தையில் சந்தையிடப்படும் வெனிலாக்கள் சிலபோது அசலான வெனிலா சாரமாக இருப்பதில்லை. ஆனால் இது கோமரினைக் கொண்டிருக்கும் டோன்கா பீனின் சாறுடன் கலக்கப்படுகிறது. டோன்கா பீனின் சாறு வெனிலாவைப் போன்ற வாசனையும் சுவையும் கொண்டது, ஆனால் கோமரின் ஆய்வக விலங்குகளிடத்தில் நுரையீரல் பாதிப்பை ஏற்படுத்தக்கூடியவையாக இருக்கின்றன என்பதோடு உணவு மற்றும் மருந்து நிர்வாகத்தால் அமெரிக்காவில் தடைசெய்யப்பட்டிருக்கிறது.
- **டஹிட்டியன் வெனிலா** என்பது பிரெஞ்சு பாலினிசியாவைச் சேர்ந்த பெயர் என்பதோடு *வி. டஹிடைனிஸ்* வளர்ப்பினத்தைக் கொண்டு உருவாக்கப்பட்டிருக்கிறது. இனமுறைப் பகுப்பாய்வு இந்த உயிரினங்கள் கலப்பின *வி. பிளானிஃபோலியா* மற்றும் *வி. ஒடோரேட்டா* ஆகியவற்றைச் சேர்ந்த பயிரிடுவாளராக இருப்பதற்கு வாய்ப்பிருக்கிறது. இந்த உயிரினங்கள் கௌதமாலாவிலிருந்து மணிலா காலியன் வர்த்தகத்தின் மூலம் அறிமுகப்படுத்தப்பட்ட ஃபிலிப்பைன்ஸில் இருந்து பிரெஞ்சு பாலினிசியாவிற்கு பிரெஞ்சு அட்மிரலான பிரான்கஸ் அல்போன்ஸ் ஹேமலினால் அறிமுகப்படுத்தப்பட்டன. இங்கே இது கௌதமாலாவிலிருந்து மணிலா காலியன் வர்த்தகத்தின் மூலம் அறிமுகப்படுத்தப்பட்டிருக்கிறது.
- **மேற்கிந்திய வெனிலா** கரிபீயன், மத்திய மற்றும் தென் அமெரிக்காவில் வளரும் *வி. பம்போனா* வளர்ப்பினத்திலிருந்து தயாரிக்கப்படுகிறது.  
**பிரெஞ்சு வெனிலா** என்ற சொற்பதம் வெனிலாவின் வகை அல்ல, ஆனால் இது அடர்த்தியான வெனிலா நறுமணத்தைக் கொண்டிருக்கும் தயாரிப்புகளை உருவாக்கவதற்கு பயன்படுத்தப்படுகின்றன என்பதோடு வெனிலா தானியங்களையும் கொண்டிருக்கின்றன. இந்தப் பெயர் வெனிலா நெற்றுக்கள், கிரீம் மற்றும் முட்டை மஞ்சள் கருவை அடிப்படையாகக் கொண்ட ஐஸ்கிரீம் கூழ் உருவாக்கும் பிரெஞ்சு பாணியிலிருந்து உருவானதாகும். தங்களுடைய ஏற்றுமதிகளுக்காக குறிப்பிடும்படியான முன்னாளைய அல்லது தற்போதை பிரெஞ்சு சார்புகளின் எந்த ஒன்றிலிருந்தும் பெறப்படும் வெனிலாவின் உள்ளிடம் உண்மையில் இது எதிர்பாராத விதமானதாக இருந்தாலும் வாசனையின் ஒரு பகுதியாக இருக்கிறது. மாற்றாக, பிரெஞ்சு வெனிலா வெனிலா-கூழ் வாசனையைக் குறிப்பதற்கென்று பயன்படுத்தப்படுகிறது.
# வெனிலா

## தயாரிப்பு

### பொது வழிகாட்டல்கள்

பொதுவாக, சிறந்த வெனிலா சிறந்த செடியிலிருந்தே வருகிறது. இதுபோன்ற தரத்தை அடைவதற்கு பெரும் உழைப்பு தேவைப்படுகிறது. வர்த்தக வெனிலா உற்பத்தி திறந்த வெளியிலும் "பசுமையில்ல" செயல்பாடுகள் வழியாகவும் செய்யப்படுகின்றன. இரண்டு உற்பத்தி அமைப்புகளும் பின்வரும் ஒற்றுமைகளைப் பின்பற்றுகின்றன:
- முதல் தானியங்களை உற்பத்தி செய்வதற்கு முந்தைய தாவர உயரம் மற்றும் வருடங்களின் எண்ணிக்கை
- நிழல் தேவைகள்
- ஆர்கானிக் அம்சம் தேவைப்படுவதன் அளவு
- சுற்றி வளர்வதற்கான மரம் அல்லது சட்டகம் (மூங்கில், தென்னை அல்லது எரித்ரினா லான்சோலட்டா)
- கடுமையான உழைப்பு (மகரந்தச் சேர்க்கை மற்றும் சாகுபடி நடவடிக்கைகள்)  
கடந்த மட்டத்திலிருந்து 1500 கிலோமீட்டர்கள் உயரத்தில் வெப்ப ஈரம்செறிந்த வெப்பநிலையின் கீழ் சிறப்பாக வளர்கிறது. பெரும்பாலான இதன் உற்பத்தி பூமத்திய ரேகைக்கு 10 முதல் 20 டிகிரிகள் வரை மேலும் கீழுமாக நடக்கிறது. வருடத்தின் பத்து மாதங்களில் சம அளவில் பெய்யும் 150–300 செமீ மிதமான மழை இவை சிறந்த முறையில் வளருவதற்கேற்ற சூழ்நிலையை ஏற்படுத்தித் தருகின்றன. இந்த நாளின்போது சாகுபடிக்கான அனுகூலமான வெப்பநிலைகள் பகலில் மற்றும் இரவில் என்பதாக இருக்கிறது. சிறந்த ஈரப்பதம் ஏறத்தாழ 80 சதவிகிதம் என்பதோடு வழக்கமான பசுமையில்ல நிலைகளில் இதனை ஆவியாகும் குளிர்விப்பியின் மூலம் அடைய முடியும். இருப்பினும், பசுமையில்ல வெனிலா பூமத்திய ரேகைக்கு அருகிலும் பாலிமர் (ஹெச்டிபிஇ) வலையமைப்பின் (50 சதவிகித நிழல்) கீழ் வளர்கிறது, இந்த ஈரப்பதத்தை சுற்றுச்சூழல் மூலம் அடைய முடியும்.  
வெனிலாவிற்கான சாகுபடிக்கான மண்கள் உயர் ஆர்கானிக் உட்பொருளுடன் கூடிய தளர்வான மற்றும் செழிப்பான மேல்தளமாக இருக்க வேண்டும். இவை நன்றாக உலரவைக்கப்பட்டிருக்க வேண்டும் என்பதோடு லேசான சரிவு இந்த நிலைக்கு உதவுகிறது. மண்ணின் pH சரியான முறையில் நிரூபிக்கப்படவில்லை, ஆனால் சில ஆராய்ச்சியாளர்கள் ஏறத்தாழ 5.3. என்ற pH அளவை மண்ணின் அனுகூலமான நிலையாக குறிப்பிடுகின்றனர். கொடியின் முறைப்படியான வளர்ச்சிக்கு தழைக்கூளம் மிக முக்கியமானதாக இருக்கிறது என்பதுடன் குறிப்பிட்ட அளவிற்கான தழைக்கூளம் கொடியின் அடிப்பகுதியில் அமைவிக்கப்பட வேண்டும். மண்ணின் நிலைகளுக்கேற்ப உரமிடுதல் மாறுபடுகிறது, ஆனால் பொதுவான பரிந்துரைகளாவன: N இன் 40 முதல் 60 கிராம், P<sub>2</sub>O<sub>5</sub> இன் 20 முதல் 30 கிராம் மற்றும் K<sub>2</sub>O இன் 60 முதல் 100 கிராம் ஆகியவை கலப்பு உரம், புண்ணாக்கு, கால்நடை எரு மற்றும் மரச் சாம்பல் போன்ற ஆர்கானிக் எருக்களுக்கும் மேலாக ஒரு வருடத்திற்கு ஒரு தாவரம் என்ற அளவிற்கு பயன்படுத்தப்பட வேண்டும். இலை தழை பயன்பாடுகளும் வெனிலாவிற்கு ஏற்றது என்பதுடன் 1% NPK (17:17:17) கலவையை மாதத்திற்கு ஒருமுறை செடிகளின் மீது தெளிக்கலாம். வெனிலாவிற்கு நிறைய ஆர்கானிக் பொருட்கள் தேவை; ஆகவே மூன்று முதல் நான்கு பயன்பாடுகள் வரையிலான தழைக்கூளம் ஒரு வருடத்திற்கு ஒரு செடிக்கு போதுமானதாக இருக்கிறது.
# வெனிலா

## தயாரிப்பு

### பொது வழிகாட்டல்கள்

#### இனப்பெருக்கும், முன்-தாவர தயாரிப்பு மற்றும் அடித்தண்டின் வகை

வெனிலாப் பரவலை தண்டு வெட்டுதல் அல்லது திசு வளர்சசியின் மூலம் அடையலாம். தண்டு வெட்டுதலுக்கு ஒரு மரபுவழி தோட்டம் உருவாக்கப்பட வேண்டும். இந்தத் தோட்டத்தை உருவாக்குவதற்கான பரிந்துரைகள் மாறுபடுகின்றன, ஆனால் 60 செமீ அகலத்தில் உள்ள பொதுவான அகழிகளில் ஒவ்வொரு செடிக்கும் 45 செமீ ஆழமும் 60 செமீ இடவமைப்பும் அத்தியாவசியமானவை. எல்லா செடிகளும் மற்றுமுள்ள பயிர்களும் 50% நிழலில்தான் வளரவேண்டியிருக்கிறது. தென்னை கூளத்துடன் கூடிய அகழிகளை கூளமாக்குதல் மற்றும் நுன் நீர்ப்பாசனம் ஆகியவை காய்கறி வளர்ச்சிக்கான சிறந்த நுண் காலநிலையை வழங்குகிறது. 60 மற்றும் 120 சென்டிமீட்டருக்கு இடையில் வெட்டுவது நிலம் அல்லது பசுமையில்லத்தில் நடுவதற்கென்று தேர்வுசெய்யப்பட வேண்டும். 60 சென்டிமீட்டருக்கு குறைவாக வெட்டுவது வேர்விடச் செய்ய வேண்டியிருக்கிறது என்பதுடன் நடுவதற்கு முன்பு தனிப்பட்ட வளர்ப்பிடத்தில் வளர்க்கப்பட வேண்டியிருக்கிறது. நடுவதற்கான பொருட்கள் எப்போதும் கொடியின் பூக்காத பகுதிகளைச் சேர்நததாகவே இருக்க வேண்டும். நடுவதற்கு முன்பு வெட்டியதை வாடச்செய்தல் வேர்விடத் தொடங்குதல் மற்றும் நிலைபெறுதலுக்கான சிறந்த சூழ்நிலைகளை வழங்குகிறது. செயற்கை முறையிலான பெருக்கத்தையும் தோல்தடிப்பு பொருட்கள், புரோட்டாகார்ன்ஸ், வேர் நுனிகள் மற்றும் தண்டு கணுக்களிலின் வளர்ச்சியின் மூலமாக பெறலாம். இந்த நிகழ்முறைகளின் விவரம் எதையும் முன்பு பட்டியலிடப்பட்டுள்ள குறிப்புகளிலிருந்து பெறலாம். ஆனால் இவை அனைத்தும் வெனிலாக்கள் நிலம் அல்லது பசுமையில்லம் ஆகியவற்றில் நடப்படுவதற்கு குறைந்தது 30 சென்டிமீட்டர் உயரத்திற்கு முதலில் வளரவேண்டிய தேவையிருக்கின்ற புதிய வெனிலா செடிகளின் தலைமுறையில் வெற்றிகரமானவையாக இருக்கின்றன.
# வெனிலா

## தயாரிப்பு

### உற்பத்தி நிலைகள்

#### தரம்பிரிப்பு

முற்றிலும் உலர்ந்துவிட்டால் வெனிலா தரம் மூலம் பிரிக்கப்பட்டு தரப்படுத்தப்படுகிறது.
# வெனிலா

## பயன்பாடு

### சமையலில் பயன்பாடுகள்

இயற்கை வெனிலாவின் மூன்று முக்கிய வர்த்தகத் தயாரிப்புகள் இருக்கின்றன:
- முழு நெற்று
- தூள் (நில நெற்றுக்கள், சர்க்கரை, பச்சையம் அல்லது பிற உட்பொருட்களுடன் சேர்த்து தூய்மையானதாகவோ அல்லது கலக்கப்பட்டதாகவோ பாதுகாக்கப்படுகிறது
- சாறு (ஆல்கஹாலிக் அல்லது அவ்வப்போது கிளிசரால் கலவைகளில் தூய்மையான மற்றும் போலியாக்க வெனிலா வடிவங்கள் குறைந்தது 35% சதவிகித ஆல்கஹாலையாவது கொண்டிருக்கின்றன)  
உணவில் வெனிலா வாசனையை வெனிலா சாறை சேர்ப்பதன் மூலமோ அல்லது திரவத் தயாரிப்பில் வெனிலா நெற்றுக்களை சமைப்பதன் மூலமோ அடையலாம். நெற்றுக்கள் இரண்டாகப் பிளந்து, நெற்றின் பெரும்பாலான மேற்புறப் பகுதி திரவித்திடம் வெளிப்பட்டால் அடர்த்தியான நறுமணத்தைப் பெறலாம். இந்த நிகழ்வில், நெற்றின் விதைகள் தயாரிப்போடு கலக்கப்படுகின்றன. இயற்கை வெனிலா செறிவூட்டலைப் பொறுத்து தயாரிப்புக்களுக்கான பழுப்பு அல்லது மஞ்சள் நிறத்தைத் தருகின்றன.
நல்ல தரமுள்ள வெனிலா அடர்த்தியான நறுமணத்தைக் கொண்டிருக்கிறது, ஆனால் உண்மையான வெனிலா மிகவும் விலை மிகுந்தது என்பதால் குறைந்த தரமுள்ள வெனிலாவின் சிறிய அளவைக் கொண்டிருக்கும் உணவு அல்லது செயற்கையான வெனிலா போன்ற வாசனைகள் மிகவும் பொதுவானவை.  
ஐஸ் கிரீம் வாசனைக்கு பயன்படுத்தப்படுவதே வெனிலாவின் முக்கியமான பயன்பாடாகும். ஐஸ் கிரீமின் மிகவும் பொதுவான வாசனை வெனிலா, எனவே பெரும்பாலானவர்கள் இதை அதனுடைய "இயல்பான" வாசனை என்று கருதுகின்றனர். ஒப்புமைப் பொருளின்படி "வெனிலா" என்ற சொற்பதம் "சாதாரணமானது" என்பதற்கான மறுபொருளாகவும் சிலபோது பயன்படுத்தப்படுகிறது. இருப்பினும் வெனிலா அதன் வகையில் ஒரு உயர் மதிப்புள்ள பொருள் என்பதோடு இது மற்ற உட்பொருட்களின் வாசனையை விரிவாக்குவதற்கும் பயன்படுத்தப்படுகிறது, இதனுடைய வாசனை சாக்கலேட், கூழ், கேரமல், காஃபி மற்றும் பிற போன்றவற்றோடு உடனிணைப்பு வாசனையாக இருக்கிறது.  
அழுகுசாதனப் பொருள் தொழில்துறை வெனிலாவை வாசனை திரவியம் தயாரிப்பதற்கு பயன்படுத்துகிறது.  
உணவுத் தொழி்ல்துறை மெத்தைல் மற்றும் எதைல் வெண்ணிலனைப் பயன்படுத்துகிறது. எதைல் வெண்ணிலன் மிகுந்த விலையுள்ளது, ஆனால் அடர்த்தியான வாசனைக்குறிப்பு உள்ளது. குக்ஸ் இல்லஸ்ட்ரேட்டட் பத்திரிக்கை சுடப்பட்ட உணவுகளிலும் பிற பயன்பாடுகளிலும் விதை நீக்கப்பட்ட வெனிலாவின் சுவையை பரிசோதித்துப் பார்த்திருக்கிறது, சுவைத்துப்பார்த்தவர்களால் வெனிலா சுவையிலிருந்து வெண்ணிலின் சுவையை வேறுபடுத்திப் பார்க்க இயலவில்லை; இருப்பினும், வெனிலா ஐஸ்கிரீமை சோதித்துப் பார்த்ததில் இயற்கையான வெனிலாவே வெற்றிபெற்றது.
# வெனிலா

## பயன்பாடு

### மருத்துவப் பயன்கள்

பழங்கால மருத்துவ இலக்கியத்தில், வெனிலா பாலுணர்வைத் தூண்டக்கூடிய மருந்தாகவும், காய்ச்சலுக்கான நிவாரணமாகவும் குறிப்பிடப்பட்டிருக்கிறது. இந்த அனுமானிக்கப்பட்ட பயன்கள் ஒருபோதும் அறிவியல்பூர்வமாக நிரூபிக்கப்பட்டதில்லை, ஆனால் இது கேட்டகாலமின் அளவுகளை அதிகரிக்கச் செய்கிறது (எபிநெஃப்ரினை உள்ளிட்டது, மிகவும் பொதுவாக அட்ரினலின் எனப்படுவது), அத்துடன் இதுபோன்றவை சற்றே அடிமையாக்கக்கூடியவை என்றும் கருதப்படுகின்றன.  
ஒரு செயற்கை சூழ்நிலை சோதனையில் வெனிலாவால் பாக்டீரியாவில் உள்ள குவாரம் சென்சிங்கைத் தடுக்க முடிந்திருக்கிறது. பல பாக்டீரிய குவாரம் சென்ஸிங் சமிக்ஞைகள் விஷத்தன்மைக்கு மாறிவிடுவதால் இது மருத்துவரீதியில் முக்கியத்துவம் வாய்ந்ததாக இருக்கிறது. மைக்ரோப்கள் மட்டுமே சமிக்ஞைகள் குடியேற்ற நோயெதிர்ப்பு அமைப்பு பதிலுரைப்பதைத் தடுக்க நிறைய எண்ணிக்கையிலானவற்றைக் குறிப்பிடுகையில் மட்டுமே விஷத்தன்மை உடையதாகிறது.  
வெனிலாவின் அத்தியாவசிய எண்ணெய்கள் மற்றும் வெண்ணிலின் ஆகியவை சிலபோது நறுமண சிகிச்சையில் பயன்படுத்தப்படுகின்றன.
# திரவ பெட்ரோலிய வாயு

**திரவமாக்கப்பட்ட பெட்ரோலிய வாயு** (*Liquified Petroleum Gas*), **திரவ பெட்ரோலிய வாயு** (*Liquid Petroleum Gas*) (**எல்பிஜி** **எல்பி வாயு**), என்பது எரிவளி ஆகும். இது எளிதில் தீப்பற்றக்கூடிய நீரகக்கரிம வாயுக்களான, குறிப்பாக புரொப்பேன், பியூட்டேன் மற்றும் ஐசோபியூட்டேன் ஆகியவற்றின் கலவையைக் கொண்டிருக்கக் கூடிய ஒன்றாகும். இது சில சமயங்களில் சிறிதளவு புரோப்பிலீன், பியூட்டீன் மற்றும் ஐசோபியூட்டீன் ஆகியவற்றையும் கொண்டிருக்கக்கூடும்.  
இந்த வாயுவானது வெப்பப்படுத்தும் சாதனங்களிலும் சமையல் சாதனங்களிலும் வாகனங்களிலும் எரிவளியாகப் பயன்படுத்தப்படுகின்றது. இது ஏரோசால் உந்துசக்தியாகவும் குளிர் பதனூட்டியாகவும் அதிக அளவில் பயன்படுத்தப்பட்டு வருகிறது. and a , ஓசோன் படல சிதைவினைத் தொடர்ந்து குளோரோபுளோரோகார்பன்களைக் குறைக்கும் நடவடிக்கைகளின் காரணமாக இது குளிர் பதனூட்டிகளில் அதிகமாகப் பயன்படுத்தப்படுகின்றது. வாகனங்களில் எரிபொருளாக மட்டும் பயன்படுத்தப்படும் நேர்வுகளில் இது தானிவாயு (autogas) என குறிப்பிடப்படுகிறது.  
திரவமாக்கப்பட்ட பெட்ரோலிய வாயு என்று விற்கப்படும் மற்றும் வாங்கப்படும் பலவித வாயுக்களில் பெரும்பான்மையாக புரோப்பேனையோ , அதிக அளவில் பியூட்டேனையோ , மேலும், பெரும்பான்மையாக இவை இரண்டையுமே அதிக அளவில் கொண்ட கலவையாகவோ காணப்படுகின்றன. பூமியின் வடகோளத்தின் குளிர்காலத்தில் இந்தக் கலவையில் அதிக அளவு புரோப்பேன் கலக்கப்படுகிறது. கோடையில், அதிக அளவில் பியூட்டேன் கலக்கப்படுகிறது. அமெரிக்க ஐக்கிய நாடுகளில், முதன்மையாக இரு தர நிலைகளில் திரவமாக்கப்பட்ட பெட்ரோலிய வாயுக்கள் விற்கப்படுகின்றன: அவை, வணிக புரோப்பேன் மற்றும் எச்டி-5. இத்தகைய வரைமுறைகள் வாயு செயல்முறையாளர்கள் சங்கத்தினால் வெளியிடப்படுகின்றன. and the American Society of Testing and Materials. இந்த வரைமுறைகளில் புரோப்பேன்/பியூட்டேன் கலவை விகிதங்களும் பட்டியலிடப்பட்டுள்ளன.  
புரோப்பிலீன், பியூட்டிலீன் மற்றும் , , போன்ற பல ஐதரோகார்பன்களும் சிறிய வீதங்களில் கலந்திருக்கக்கூடும். எச்டி-5 (HD-5) என்ற வகையானது தானிவாயுவிற்கான வரையறையில் புரோப்பிலீனின் அளவை 5% என்ற அளவிற்கு வரையறுத்து வைத்துள்ளது. கசிவுகளை எளிதில் கண்டறியும் வகையில், சக்தி வாய்ந்த வாசனை கொண்ட ஈத்தேன்தயால் சேர்க்கப்படுகிறது. பன்னாட்டு அளவில் அங்கீகரிக்கப்பட்ட ஐரோப்பிய தரநிலை EN 589 ஆகும். அமெரிக்காவில், டெட்ராஐதரோதயோபீன் (தயோபேன்) அல்லது அமில் மெர்காப்டன் ஆகியவையும் அங்கீகரிக்கப்பட்ட மணமூட்டிகள் ஆகும். இருப்பினும் இவை இரண்டும் தற்போது பயன்படுத்தப்படுவதில்லை.